કોંગ્રેસ દ્વારા પેટ્રોલ એને ડિઝલના ભાવ વધારાને લઈને સરકાર ઉપર આક્ષેપો કરવામાં આવી રહ્યા છે. ત્યારે ધર્મેન્દ્ર પ્રધાને જણાવ્યું હતું કે, યુપીએ સરકારના કારણે વર્તમાન સરકાર ઉપર દોઢ લાખ કરોડનું દેવુ થયું છે. કોંગ્રેસ જુઠાણું ન ફેલાવે, વૈશ્વિક ક્રૂડ ઓઈલના ભાવમાં સતત વધારો થયો છે. વિશ્વના બધા દેશોની કરન્સીના ભાવ તૂટ્યા છે. જેની અસર ભારતની કરન્સી ઉપર પણ જોવા મળી રહી છે. કોંગ્રેસ પાર્ટી દેશની અર્થવ્યવસ્થાને બગાડીને સત્તા છોડીને ગઈ છે.વળી પાડોશી દેશોને સરકાર સસ્તું પેટ્રોલ-ડિઝલ આપતી હોવાના કોંગ્રેસના આક્ષેપને પાયાવિહોણી અને જુઠ્ઠાણું કહ્યું હતું.